দ্বিতীয় দফার ভোটের আগে কালীঘাট সহ আরও দুই থানার ওসি বদল

ওয়েবডেস্ক- দ্বিতীয় দফার ভোটের (2026 Assembly Election) মুখে কালীঘাট থানার (Kalighat Thana) ওসি বদলে (OC Change) দিল নির্বাচন কমিশন (Election Commission) । বদল কালীঘাট থানার অ্যাডিশনাল ওসি। একইসঙ্গে আলিপুর থানার ওসি বদল করা হল। বদল করা হলো উল্টোডাঙা মহিলা থানার ওসি কেও। কালীঘাট থানার নতুন ওসি হলেন গৌতম দাস।

আলিপুর থানার নতুন ওসি হইয়েছে সুব্রত পান্ডে। কালীঘাট থানার অ্যাডিশনাল ওসি হলেন উত্তম কুমার পাইক। উল্টোডাঙা মহিলা থানার নতুন ওসি চামেলি মুখোপাধ্যায়। শনিবার বিজ্ঞপ্তি দিয়ে এই বদলের কথা জানায় নির্বাচন কমিশন। উল্লেখ্য, গত ২৯ মার্চ কালীঘাট থানার ওসি বদল করেছিল কমিশন।

কলকাতা পুলিশের গোয়েন্দা বিভাগের উৎপল ঘোষকে কালীঘাট থানার ওসি করে আনা হয়েছিল। সেই নিয়োগের এক মাসের মধ্যেই উৎপল ঘোষকে সরিয়ে দেওয়া হল। তার জায়গায় কালীঘাট থানার নতুন ওসিকে করা হল গৌতম দাসকে। তিনি কলকাতা পুলিশের স্পেশ্যাল ব্রাঞ্চে ছিলেন। কালীঘাট থানার অতিরিক্ত ওসিকেও বদল করা দিয়েছে কমিশন। কলকাতা পুলিশের স্পেশ্যাল ব্রাঞ্চের উত্তম পাইককে ওই দায়িত্বে আনা হয়েছে।

আরও পড়ুন- আজই বাংলায় প্রধানমন্ত্রী, শহরে নিশ্চিদ্র নিরাপত্তা, কলকাতাজুড়ে ব্যারিকেড

এছাড়া আলিপুর ও উল্টোডাঙা মহিলা থানার ওসি-কেও বদলের নির্দেশ দিয়েছে কমিশন। আলিপুর থানার নতুন ওসি করা হয়েছে সুব্রত পাণ্ডেকে। আর উল্টোডাঙা মহিলা থানার ওস্যার দায়িত্বে আনা হয়েছে চামেলি মুখোপাধ্যায়কে। তিনি আলিপুর থানার অতিরিক্ত ওসি ছিলেন।